A BIZOTTSÁG HATÁROZATA

(2002. február 20.)

a ragadós száj- és körömfájás ellen az Egyesült Királyságban bevezetett egyes védekezési intézkedésekről, a 2001/740/EK határozat hatályon kívül helyezéséről és a 2001/327/EK határozat nyolcadik alkalommal történő módosításáról

(az értesítés a C(2002) 557. számú dokumentummal történt)

(EGT vonatkozású szöveg)

(2002/153/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 92/118/EGK irányelvvel1 módosított, egyes élőállatok és állati termékek Közösségen belüli kereskedelmében a belső piac megvalósításának céljával alkalmazandó állat-egészségügyi és tenyésztéstechnikai ellenőrzésekről szóló, 1990. június 26-i 90/425/EGK tanácsi irányelvre2 és különösen annak 10. cikkére,

tekintettel a legutóbb a 92/118/EGK irányelvvel módosított, a belső piac megvalósításának céljával a Közösségen belüli kereskedelemben alkalmazható állat-egészségügyi ellenőrzésekről szóló, 1989. december 11-i 89/662/EGK tanácsi irányelvre3 és különösen annak 9. cikkére,

mivel:

(1) A legutóbb a 2002/48/EK határozattal4 módosított 2001/740/EK bizottsági határozat5 a ragadós száj- és körömfájás ellen az Egyesült Királyságban bevezetett egyes védekezési intézkedésekről szól.

(2) A legutóbb a 2002/49/EK határozattal6 módosított 2001/304/EK határozat7 a ragadós száj- és körömfájás ellen az Egyesült Királyságban bevezetett egyes védekezési intézkedésekről szóló 2001/172/EK bizottsági határozattal8 összefüggésben egyes állati termékek megjelöléséről és használatáról szól.

(3) A legutóbb a 2001/904/EK határozattal9 módosított 2001/327/EK bizottsági határozat10 a ragadós száj- és körömfájásra fogékony fajokhoz tartozó állatok forgalmának korlátozásáról szól.

(4) A legutóbb a 95/23/EK irányelvvel11 módosított 64/433/EGK tanácsi irányelv12 a friss hús előállításának és forgalomba hozatalának egészségügyi feltételeiről szól.

(5) A 94/65/EK tanácsi irányelv13 a darált hús és húskészítmények előállítására és forgalomba hozatalára vonatkozó követelmények megállapításáról szól.

(6) A legutóbb a 94/65/EK irányelvvel módosított 91/495/EGK tanácsi irányelv14 a nyúlhús és a tenyésztett vadak húsának előállítását és forgalomba hozatalát érintő közegészségügyi és állat-egészségügyi problémákról szól.

(7) A legutóbb Ausztria, Finnország és Svédország csatlakozási okmányával módosított 80/215/EGK tanácsi irányelv15 a húsipari termékek Közösségen belüli kereskedelmét érintő állat-egészségügyi problémákról szól.

(8) A legutóbb a 97/76/EK tanácsi irányelvvel16 módosított 77/99/EGK tanácsi irányelv17 a húsipari termékek és bizonyos egyéb állati eredetű termékek előállítását és forgalomba hozatalát érintő egészségügyi problémákról szól.

(9) A Nemzetközi Állatjárványügyi Hivatal (OIE) ragadós száj- és körömfájás és egyéb járványos állatbetegségekkel foglalkozó bizottsága kiértékelte a ragadós száj- és körömfájástól való mentesítésre vonatkozó, az Egyesült Királyság küldöttsége által benyújtott dokumentumokat, és összhangban a XVII. határozattal (A tagállamok ragadós száj- és körömfájásra vonatkozó minősítése elismerésének visszaállítása), amelyet az OIE Nemzetközi Bizottsága 65. általános ülésszakán (1997. május) fogadott el, 2002. január 21-én elismerte, hogy ez az ország visszanyerte korábban elismert, vakcinázás nélkül fenntartott ragadós száj- és körömfájásmentes minősítését.

(10) Ezért a ragadós száj- és körömfájás ellen az Egyesült Királyságban bevezetett egyes védekezési intézkedésekről szóló 2001/740/EK bizottsági határozatot hatályon kívül kell helyezni.

(11) Azonban rendelkezéseket kell hozni arról, hogy bizonyos, raktáron levő húsokat és húsipari termékeket, amelyeket a járvány alatt állítottak elő és nem felelnek meg a Közösségen belüli kereskedelemre vonatkozó állat-egészségügyi követelményeknek, kizárólag Nagy-Britannia területén értékesítsenek.

(12) Annak érdekében, hogy a Nagy-Britanniából származó vagy onnan érkező juhok és kecskék kereskedelmére is a 2001/327/EK határozat rendelkezéseit alkalmazzák a 2001/740/EK határozatot hatályon kívül helyezését követően, a 2001/327/EK határozatot ennek megfelelően módosítani kell.

(13) Az e határozatban meghatározott intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

(1) Az Egyesült Királyság biztosítja, hogy a szarvasmarha-, juh-, kecske- és sertésfélék, valamint egyéb párosujjú patások (2) bekezdésben meghatározott húsát, amelyek a (3) bekezdésben meghatározott követelmények legalább egyikének megfelelnek, nem szállítják más tagállamokba.

(2) Az (1) bekezdésben említett húsok közé tartoznak a 64/433/EGK és a 91/495/EGK irányelvben meghatározott "friss húsok" és a 94/65/EK tanácsi irányelvben meghatározott "darált húsok és húskészítmények".

(3) A Közösségen belüli kereskedelemre alkalmatlan húsok:

a) a ragadós száj- és körömfájás ellen az Egyesült Királyságban bevezetett, 2001. február 21. és e határozat hatálybalépése között hatályos közösségi védekezési intézkedések alapján a Közösségen belüli kereskedelemre alkalmatlan húsok;

b) a 2001/304/EK bizottsági határozattal létrehozott húsbélyegzőt viselő húsok.

2. cikk

(1) Az Egyesült Királyság biztosítja, hogy a szarvasmarha-, juh-, kecske- és sertésfélék, valamint egyéb párosujjú patások húsából készült húsipari termékeket, amelyek a (2) bekezdésben meghatározott követelmények legalább egyikének megfelelnek, nem szállítják más tagállamokba.

(2) A Közösségen belüli kereskedelemre alkalmatlan húsipari termékek:

a) az 1. cikk (3) bekezdésében meghatározott körülmények legalább egyikének megfelelő húsból készült húsipari termékek;

b) a ragadós száj- és körömfájás ellen az Egyesült Királyságban bevezetett, 2001. február 21. és e határozat hatálybalépése között hatályos közösségi védekezési intézkedések alapján a Közösségen belüli kereskedelemre alkalmatlan húsipari termékek;

c) a 2001/304/EK bizottsági határozattal létrehozott húsbélyegzőt viselő húsipari termékek.

(3) Az (1) bekezdésben előírt tilalom nem alkalmazandó azokra a húsipari termékekre, amelyek megfelelnek a 77/99/EGK irányelv közegészségügyi követelményeinek, és amelyek átestek a 80/215/EGK tanácsi irányelv 4. cikkének (1) bekezdésében meghatározott kezelések egyikén, vagy előállításuk során a teljes anyagukat egyöntetűen 6-os pH-értéknél alacsonyabb kémhatás alá vetették.

3. cikk

A 2001/740/EK bizottsági határozat hatályát veszti.

4. cikk

A 2001/327/EK bizottsági határozat 2. cikke (1) bekezdésének bevezető mondatában az "és a 2001/740/EK bizottsági határozat" szavakat el kell hagyni.

5. cikk

Ennek a határozatnak a tagállamok a címzettjei.

Kelt Brüsszelben, 2002. február 20-án.

a Bizottság részéről

David BYRNE

a Bizottság tagja

1 HL L 62., 1993.3.15., 49. o.

2 HL L 224., 1990.8.18., 29. o.

3 HL L 395., 1989.12.30., 13. o.

4 HL L 21., 2002.1.24., 28. o.

5 HL L 277., 2001.10.20., 30. o.

6 HL L 21., 2002.1.24., 30. o.

7 HL L 104., 2001.4.13., 6. o.

8 HL L 62., 2001.3.2., 22. o.

9 HL L 335., 2001.12.19., 21. o.

10 HL L 115., 2001.4.25., 12. o.

11 HL L 243., 1995.10.11., 7. o.

12 HL 121., 1964.7.29., 2012/64. o.

13 HL L 368., 1994.12.31., 10. o.

14 HL L 268., 1991.9.24., 41. o.

15 HL L 47., 1980.2.21., 4. o.

16 HL L 10., 1998.1.16., 25. o.

17 HL L 26., 1977.1.31., 85. o.